b'\n_START_ARTICLE_\nViadukt Millau\n_START_PARAGRAPH_\nViadukt Millau (francosko le Viaduc de Millau) je najvi\xc5\xa1ji cestni most na svetu, visok je 343 metrov, dolg pa 2,5 kilometra. Le\xc5\xbei na avtocesti med Parizom in Barcelono._NEWLINE_Gradnja se je pri\xc4\x8dela oktobra 2001, most pa so odprili decembra 2004. Zasebno gradbeno podjetje Eiffage, ki je zgradilo viadukt (za 400 milijonov evrov) brez finan\xc4\x8dnega sodelovanja dr\xc5\xbeave, bo nadaljnjih 75 let pobiralo cestnino na tem odseku. Most je projektiral britanski arhitekt Norman Foster._NEWLINE_Najvi\xc5\xa1ji od sedmih ogromnih nosilnih stebrov je visok 343 metrov in je s tem tudi za 23 metrov vi\xc5\xa1ji od Eifflovega stolpa._NEWLINE_Pri gradnji so uporabili ve\xc4\x8d kot 200.000 ton betona, 36.000 ton jekla in 9000 ton asfalta. Vozi\xc5\xa1\xc4\x8de poteka na najvi\xc5\xa1ji vi\xc5\xa1ini 270 metrov nad tlemi, kar ni najvi\xc5\xa1je na svetu - z vozi\xc5\xa1\xc4\x8dem na 321 metrih vi\xc5\xa1ine je to Royal Gorge Bridge v ameri\xc5\xa1ki zvezni dr\xc5\xbeavi Kolorado - je pa zato 343 metrski nosilni steber vi\xc5\xa1ji od vseh ostalih na svetu.'